Marija Kilibarda je rođena 29. avgusta 1980. godine. Svoju karijeru je započela kao voditeljka na trećem kanalu. Godine 2004, vodila je na RTS-u emisiju „-{Тime out}-” o fudbalu, za vreme Evropskog prvenstva u Portugalu. Onda su je zvali čelni ljudi sa „TV Avala”, gde je provela godinu dana. Jedinu profesionalnu pauzu imala je upravo kada je otišla s „TV Avala“. Marija Kilibarda je poznata po ulozi voditeljke Binga, ali i sportske emisije „Rt dobre nade“ koju je vodila zajedno sa Slobodanom Šarencem na Radio Televizije Srbije. Tokom 2010, je postala zaštitno lice -{CMC}- turističke agencije i osvanula na mnogim bilbordima širom Beograda. Godine 2011. prelazi na Prvu Srpsku Televiziju, gde je vodila emisiju "Žene" sa Irinom Vukotić, Ivanom Zarić, Majom Volk i Natašom Ristić. Poznata je po televizijskom formatu Tvoje Lice Zvuči Poznato, čiji je domaćin bila prve tri sezone, kao i u petoj sezoni. Vodila je emisiju Letnih 150 minuta sa Dejanom Pantelićem i Jovanom Vukojević i emisiju 150 minuta sa Slavkom Beleslinom na Prvoj srpskoj televiziji. Vodila je i emisiju Super Srbija na Prvoj srpskoj televiziji.